b'\n_START_ARTICLE_\nFrendit (9. tuotantokausi)\n_START_SECTION_\nJuoni\n_START_PARAGRAPH_\nMonica ja Chandler yritt\xc3\xa4v\xc3\xa4t saada lasta, mutta saavat tiet\xc3\xa4\xc3\xa4 olevansa hedelm\xc3\xa4tt\xc3\xb6mi\xc3\xa4. Phoebe alkaa tapailla Mike Hannigania, johon h\xc3\xa4n tutustuu Joeyn j\xc3\xa4rjest\xc3\xa4mill\xc3\xa4 sokkotreffeill\xc3\xa4. Rachel ja h\xc3\xa4nen vastasyntynyt tytt\xc3\xa4rens\xc3\xa4 Emma muuttavat Rossin luota Joeyn luokse. Kauden kuluessa Rachel huomaa ihastuneensa Joeyhin. Ross puolestaan rakastuu paleontologi Charlieen, joka kuitenkin seurustelee Joeyn kanssa. Kauden p\xc3\xa4\xc3\xa4t\xc3\xb6sjaksossa yst\xc3\xa4vykset matkustavat Barbadokselle, jossa j\xc3\xa4rjestet\xc3\xa4\xc3\xa4n paleontologien konferenssi, jonka puhujaksi Ross on p\xc3\xa4\xc3\xa4ssyt. Kauden lopussa Charlie ja Ross p\xc3\xa4\xc3\xa4tyv\xc3\xa4t yhteen, kuten my\xc3\xb6s Rachel ja Joey.'